Merkel mund të marrë një mandat të ri
Optimizmi për rritjen ekonomike duket se po shkon në favorin e saj
Në prag të zgjedhjeve të së djelës, një parti duket se është më e preferuara, Partia Kristian Demokrate e Angela Merkelit. Arritjet ekonomike të zonjës Merkel duhet t’i japin asaj një mandat të tretë, thotë Simon Tilford i Qendrës për Reformën Evropiane në Londër. Anketat tregojnë se kristian demokratët e zonjës Merkel nuk e kanë shumicën absolute. Partneri i tyre i tanishëm i koalicionit, Demokratët e Lirë, ka të ngjarë të humbasi vende. Kështu, social demokratët që tani janë në vend të dytë, ka mundësi t’i bashkohen Kancelares Merkel në një koalicion të madh të qendrës dhe të së majtës. Nëse fitojnë shumë vende, ata mund të hyjnë në koalicion me të Gjelbërit, duke e lënë zonjën Merkel jashtë qeverisë. Çfardo qeverie që të krijohet në Gjermani, politika e tanishme e vendit për trajtimin e krizës evropiane të borxhit ka të ngjarë të ndryshojë, thotë Simon Tilford. Në Evropën Jugore, veçanërisht në Greqi, Gjermania vazhdon të fajësohet si vendi që detyroi Bashkimin Evropian të marrë masa shtrënguese ekonomike. Shumë grekë ia hedhin fajin zonjës Merkel. thotë ky grek i papunë thotë kjo avokate. Bashkimi Evropian është frenuar nga marrja e vendimeve drastike deri pas përfundimit të zgjedhjeve në Gjermani, thotë profesor Michael Wohlgemuth, drejtor i qedrës studimore "Open Europe", me bazë në Berlin. Ndërsa partnerët e BE-së, Britania dhe Franca, kanë qënë në krye të diplomacisë perëndimore për Sirinë, çështjet e politikës së jashtme kanë luajtur pak rol në zgjedhjet e Gjermanisë, thotë Simon Tilford. Industria e famshme gjermane e makinave ka kapur nivelin më të lartë në 16 muaj. Shumë analistë thonë se optimizmi lidhur me ekonominë, duket se është në themel të gatishmërisë së gjermanëve që t’i përmbahen status quo-së.